陆游
虎洞
空山秋高木叶黄，茫茫百草凋秋霜。
逶迤深谷白昼静，群鸦竞噪众鸟翔。
洞中有虎何猛烈，牙如利刀爪如铁。
奋髯掉尾初出穴，昂头四顾吐其舌。
双睛忽动飞电回，层崖长啸阴风来。
山中藜藿谁敢采，野外狐兔皆悲哀。
嗟虎之猛有如此，自是贪残日无已。
岂无壮士裴将军，弯弓射之殄其类。
方今上有明圣君，广爱民物怀深仁，推诚不但祝罗网，登用牧守需贤人。
四郊无事民安静，有若刘昆多善政。
嗟虎虽猛当如何，胡为饮泉卷久阿？明当负子东渡河！